
RAPORT DE SPECIALITATE
la proiectul de hotărâre privind reorganizarea aparatului de specialitate al Primarului comunei Bustuchin, județul Gorj, aprobarea organigramei și a ștatului de funcții
            La Proiectul de hotărâre privind reorganizarea aparatului de specialitate al Primarului comunei Bustuchin, județul Gorj, aprobarea organigramei și a ștatului de funcții
	Prin prezentul raport de specialitate se propune Consiliului Local al comunei Bustuchin aprobarea organigramei aparatului de specialitate al Primarului comunei Bustuchin și a ștatului de funcții, ca urmare a modificărilor intervenite în structura organizatorică, în vederea eficientizării activității administrației publice locale.
	Toate modificările se fac cu respectarea prevederilor O.U.G. nr. 57/2019 privind Codul Administrativ, a Legii nr. 153/2017 privind salarizarea personalului plătit din fonduri publice și a Ordinului nr. 130/26.03.2024 emis de Prefectul Județului Gorj, prin care se aprobă numărul maxim de posturi pentru aparatul de specialitate al Primarului comunei Bustuchin.
Modificări propuse:
1. Compartimentul Probleme Agricole, Cadastru, Topografie și Mediu
· Se desființează funcția contractuală vacantă de referent, clasa I, grad profesional debutant.
2. Compartimentul Urbanism, Amenajarea Teritoriului, Controlul și Disciplina în Construcții și Investiții Publice
· Se înființează funcția publică de conducere de arhitect-șef, gradul I, pentru a asigura supervizarea tehnică a activității de urbanism și conformitatea proiectelor de infrastructură cu legislația în vigoare.
· Funcția de arhitect-șef este reglementată prin prevederile Legii nr. 50/1991 privind autorizarea executării lucrărilor de construcții, fiind necesară pentru o gestionare eficientă a disciplinei în construcții.
	Structura organizatorică propusă respectă prevederile legale privind ocuparea posturilor și dimensionarea aparatului administrativ al U.A.T. Bustuchin, asigurând eficiența activităților administrative.
	Având în vedere cele menționate, se propune Consiliului Local adoptarea proiectului de hotărâre.

